CELEX: 32018R1507
Language: ro
Date: 2018-10-10 00:00:00
Title: Regulamentul de punere în aplicare (UE) 2018/1507 al Comisiei din 10 octombrie 2018 privind măsurile excepționale de sprijinire a pieței pentru sectorul ouălor și cel al cărnii de pasăre în Polonia

11.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 255/7
               
            
         REGULAMENTUL DE PUNERE ÎN APLICARE (UE) 2018/1507 AL COMISIEI
         din 10 octombrie 2018
         privind măsurile excepționale de sprijinire a pieței pentru sectorul ouălor și cel al cărnii de pasăre în Polonia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 220 alineatul (1) litera (a),
         întrucât:
         
                     (1)
                  
                  
                     Între 3 decembrie 2016 și 16 martie 2017, 65 de focare de gripă aviară înalt patogenă de subtip H5 au fost confirmate și notificate de Polonia. Speciile afectate sunt rațele, gâștele, găinile, curcanii, precum și puii și găinile ouătoare din specia Gallus domesticus.
                  
               
                     (2)
                  
                  
                     Polonia a luat imediat și în mod eficient toate măsurile veterinare și de sănătate animală necesare în conformitate cu Directiva 2005/94/CE a Consiliului (2).
                  
               
                     (3)
                  
                  
                     În special, Polonia a adoptat măsuri de combatere, monitorizare și prevenire și a stabilit zone de protecție și de supraveghere (denumite în continuare „zonele reglementate”) în conformitate cu Deciziile de punere în aplicare (UE) 2016/2219 (3), (UE) 2016/2367 (4), (UE) 2017/14 (5), (UE) 2017/116 (6), (UE) 2017/155 (7), (UE) 2017/247 (8), (UE) 2017/417 (9) și (UE) 2017/554 (10) ale Comisiei.
                  
               
                     (4)
                  
                  
                     Prin aplicarea acestor măsuri, Polonia a reușit limitarea și oprirea răspândirii bolii. Măsurile veterinare și de sănătate animală la nivelul Uniunii și la nivel național au fost aplicate până la 22 mai 2017 în toate exploatațiile relevante.
                  
               
                     (5)
                  
                  
                     Polonia a informat Comisia că măsurile sanitare și veterinare necesare care au fost aplicate pentru limitarea și oprirea răspândirii bolii au afectat un număr foarte mare de operatori și că respectivii operatori au suferit pierderi de venituri care nu sunt eligibile pentru a beneficia de contribuție financiară din partea Uniunii în conformitate cu Regulamentul (UE) nr. 652/2014 al Parlamentului European și al Consiliului (11).
                  
               
                     (6)
                  
                  
                     La 17 iulie 2017, Comisia a primit o cerere oficială din partea Poloniei pentru cofinanțarea anumitor măsuri excepționale în temeiul articolului 220 alineatul (3) din Regulamentul (UE) nr. 1308/2013. La 11 aprilie 2018, 10 mai 2018 și 19 iunie 2018, autoritățile poloneze și-au clarificat cererea.
                  
               
                     (7)
                  
                  
                     Drept rezultat al măsurilor veterinare și de sănătate animală aplicate, perioadele de vid sanitar au fost prelungite, introducerea păsărilor a fost interzisă, iar deplasările au fost limitate la exploatațiile de toate tipurile de păsări de curte din zonele reglementate stabilite în urma epidemiilor de gripă aviară înalt patogenă de subtip H5. În această situație s-au aflat următoarele specii: rațele, gâștele, curcanii și curcile, precum și puii și găinile ouătoare din specia Gallus domesticus. Acest fapt a dus la o pierdere de producție în aceste exploatații avicole. Este necesar, prin urmare, să se compenseze aceste pierderi.
                  
               
                     (8)
                  
                  
                     În conformitate cu articolul 220 alineatul (5) din Regulamentul (UE) nr. 1308/2013, cofinanțarea din partea Uniunii trebuie să fie echivalentă cu 50 % din cheltuielile suportate de Polonia pentru măsurile excepționale de sprijinire a pieței. Cantitățile maxime eligibile pentru finanțare în cadrul fiecărei măsuri excepționale de sprijinire a pieței ar trebui să fie stabilite de Comisie după examinarea cererii primite din partea Poloniei.
                  
               
                     (9)
                  
                  
                     Pentru a se evita orice risc de supracompensare, suma forfetară ar trebui să se bazeze pe studii tehnice și economice sau pe documente contabile și să fie stabilită la un nivel corespunzător pentru fiecare animal și produs în funcție de categoriile de animale produse.
                  
               
                     (10)
                  
                  
                     Pentru a se evita orice risc de dublă finanțare, pierderile suferite ar trebui să nu fi fost compensate prin ajutoare de stat sau asigurări, iar cofinanțarea din partea Uniunii în temeiul prezentului regulament ar trebui să se limiteze la animalele și produsele eligibile pentru care nu s-a primit nicio contribuție financiară din partea Uniunii în temeiul Regulamentului (UE) nr. 652/2014.
                  
               
                     (11)
                  
                  
                     Amploarea și durata măsurilor excepționale de sprijinire a pieței prevăzute în prezentul regulament ar trebui să se limiteze la ceea ce este strict necesar pentru sprijinirea pieței. În special, măsurile excepționale de sprijinire a pieței ar trebui să se aplice numai producției de păsări de curte din exploatațiile situate în zonele reglementate și pe durata măsurilor veterinare și de sănătate animală stabilite în dreptul Uniunii și în legislația polonă relevante pentru cele 65 de focare de gripă aviară înalt patogenă confirmate între 3 decembrie 2016 și 16 martie 2017 și pentru zonele reglementate respective.
                  
               
                     (12)
                  
                  
                     Pentru a se asigura o bună gestiune financiară a acestor măsuri excepționale de sprijinire a pieței, doar plățile efectuate de Polonia către beneficiari până la 30 septembrie 2019 cel târziu ar trebui să fie eligibile pentru cofinanțare din partea Uniunii. Nu ar trebui să se aplice articolul 5 alineatul (2) din Regulamentul delegat (UE) nr. 907/2014 al Comisiei (12).
                  
               
                     (13)
                  
                  
                     Pentru a se asigura eligibilitatea și corectitudinea plăților, Polonia ar trebui să efectueze controale ex ante.
                  
               
                     (14)
                  
                  
                     Pentru a permite Uniunii să își exercite controlul financiar, Polonia ar trebui să comunice Comisiei rezultatele verificării plăților.
                  
               
                     (15)
                  
                  
                     Întrucât restricțiile legate de focarele de gripă aviară au intrat în vigoare la date diferite în zonele reglementate în cauză și întrucât prezentul regulament nu prevede un termen pentru depunerea de cereri de ajutor, este necesar, în scopul articolului 29 alineatul (4) din Regulamentul delegat (UE) nr. 907/2014, să se ia în considerare data intrării în vigoare a prezentului regulament drept fapt generator pentru stabilirea cursului de schimb în ceea ce privește sumele prevăzute în prezentul regulament.
                  
               
                     (16)
                  
                  
                     Pentru a se garanta punerea în aplicare imediată de către Polonia a măsurilor stabilite în prezentul regulament, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.
                  
               
                     (17)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Uniunea asigură o cofinanțare echivalentă cu 50 % din cheltuielile suportate de Polonia pentru a sprijini piața ouălor și a cărnii de pasăre, grav afectată de cele 65 de focare de gripă aviară înalt patogenă de subtip H5 care au fost identificate și notificate de Polonia între 3 decembrie 2016 și 16 martie 2017.
         
         
            Articolul 2
            Cheltuielile suportate de Polonia sunt eligibile pentru cofinanțare din partea Uniunii numai:
            
                        (a)
                     
                     
                        pe durata aplicării măsurilor veterinare și de sănătate animală menționate în dreptul Uniunii și în legislația polonă enumerate în anexă și pentru perioada menționată la articolul 1; și
                     
                  
                        (b)
                     
                     
                        pentru acele exploatații avicole care au făcut obiectul măsurilor veterinare și de sănătate animală și sunt situate în zonele menționate în dreptul Uniunii și în legislația polonă enumerate în anexă („zonele reglementate”); și
                     
                  
                        (c)
                     
                     
                        dacă au fost plătite de Polonia către beneficiari până la 30 septembrie 2019 cel târziu. Articolul 5 alineatul (2) din Regulamentul delegat (UE) nr. 907/2014 nu se aplică; precum și
                     
                  
                        (d)
                     
                     
                        dacă, pentru perioada menționată la litera (a), animalul sau produsul nu a beneficiat de vreo compensație din ajutoare de stat sau din asigurări și nu a fost primită, pentru animalul sau produsul în cauză, nicio contribuție financiară din partea Uniunii în temeiul Regulamentului (UE) nr. 652/2014.
                     
                  
         
            Articolul 3
            Nivelul maxim al cofinanțării din partea Uniunii este de 1,411 milioane EUR, pentru pierderile de producție de păsări de curte în zonele reglementate. Se aplică următoarele rate forfetare:
            
                        (a)
                     
                     
                        0,0059 EUR pe zi per găină ouătoare, care se încadrează la codul NC 0105 94 00, până la maximum 186 598 de animale;
                     
                  
                        (b)
                     
                     
                        0,0085 EUR pe zi per pui de carne, care se încadrează la codul NC 0105 94 00, până la maximum 474 567 de animale;
                     
                  
                        (c)
                     
                     
                        0,01075 EUR pe zi per rață pentru îngrășare, care se încadrează la codul NC 0105 99 10, până la maximum 246 131 de animale;
                     
                  
                        (d)
                     
                     
                        0,0126 EUR pe zi per gâscă pentru îngrășare, care se încadrează la codul NC 0105 99 20, până la maximum 4 622 de animale;
                     
                  
                        (e)
                     
                     
                        0,1757 EUR pe zi per gâscă reproducătoare, care se încadrează la codul NC 0105 99 20, până la maximum 55 307 animale;
                     
                  
                        (f)
                     
                     
                        0,0333 EUR pe zi per curcan, care se încadrează la codul NC 0105 99 30, până la maximum 485 343 de animale.
                     
                  
         
            Articolul 4
            Polonia efectuează controale administrative și fizice în conformitate cu articolele 58 și 59 din Regulamentul (UE) nr. 1306/2013 al Parlamentului European și al Consiliului (13).
            Polonia verifică în special:
            
                        (a)
                     
                     
                        eligibilitatea solicitantului care depune cererea de sprijin;
                     
                  
                        (b)
                     
                     
                        pentru fiecare solicitant eligibil: eligibilitatea, cantitatea și valoarea pierderii reale de producție;
                     
                  
                        (c)
                     
                     
                        faptul că niciun solicitant eligibil nu a primit finanțare din nicio altă sursă pentru a compensa pierderile menționate la articolul 2 din prezentul regulament.
                     
                  Pentru solicitanții eligibili pentru care controalele administrative sunt finalizate, ajutorul poate fi plătit fără a se aștepta efectuarea tuturor controalelor, în special a celor privind solicitanții selectați pentru controale la fața locului.
            În cazul în care eligibilitatea unui solicitant nu este confirmată, ajutorul se recuperează și se aplică sancțiuni.
         
         
            Articolul 5
            În scopul articolului 29 alineatul (4) din Regulamentul delegat (UE) nr. 907/2014, faptul generator al cursului de schimb aplicabil cuantumurilor stabilite la articolul 3 din prezentul regulament este data intrării în vigoare a prezentului regulament.
         
         
            Articolul 6
            Polonia transmite Comisiei rezultatele verificării plăților.
         
         
            Articolul 7
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 octombrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 347, 20.12.2013, p. 671.
         
            (2)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
         
            (3)  Decizia de punere în aplicare (UE) 2016/2219 a Comisiei din 8 decembrie 2016 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 334, 9.12.2016, p. 52).
         
            (4)  Decizia de punere în aplicare (UE) 2016/2367 a Comisiei din 21 decembrie 2016 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 350, 22.12.2016, p. 42).
         
            (5)  Decizia de punere în aplicare (UE) 2017/14 a Comisiei din 5 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 4, 7.1.2017, p. 10).
         
            (6)  Decizia de punere în aplicare (UE) 2017/116 a Comisiei din 20 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 18, 24.1.2017, p. 53).
         
            (7)  Decizia de punere în aplicare (UE) 2017/155 a Comisiei din 26 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 23, 28.1.2017, p. 25).
         
            (8)  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).
         
            (9)  Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).
         
            (10)  Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).
         
            (11)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).
         
            (12)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).
         
            (13)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
      
      
         
            ANEXĂ
            
               Zonele reglementate și perioadele menționate la articolul 2
            
            Regiunile din Polonia și perioadele stabilite în conformitate cu Directiva 2005/94/CE și definite în:
            
                        —
                     
                     
                        Decizia de punere în aplicare (UE) 2016/2219 a Comisiei din 8 decembrie 2016 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 334, 9.12.2016, p. 52).
                     
                  
                        —
                     
                     
                        Decizia de punere în aplicare (UE) 2016/2367 a Comisiei din 21 decembrie 2016 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 350, 22.12.2016, p. 42).
                     
                  
                        —
                     
                     
                        Decizia de punere în aplicare (UE) 2017/14 a Comisiei din 5 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 4, 7.1.2017, p. 10).
                     
                  
                        —
                     
                     
                        Decizia de punere în aplicare (UE) 2017/116 a Comisiei din 20 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 18, 24.1.2017, p. 53).
                     
                  
                        —
                     
                     
                        Decizia de punere în aplicare (UE) 2017/155 a Comisiei din 26 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 23, 28.1.2017, p. 25).
                     
                  
                        —
                     
                     
                        Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).
                     
                  
                        —
                     
                     
                        Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).
                     
                  
                        —
                     
                     
                        Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).
                     
                  
                        —
                     
                     
                        Legislația națională de declarare a infecțiilor ca urmare a focarelor de gripă aviară înalt patogenă confirmate între 3 decembrie 2016 și 16 martie 2017.
                     
                  
                        —
                     
                     
                        Legislația națională de retragere a declarării infecțiilor ca urmare a focarelor de gripă aviară înalt patogenă confirmate între 3 decembrie 2016 și 16 martie 2017.